বারাসাত সদর মহকুমা

বারাসত সদর মহকুমা পশ্চিমবঙ্গের উত্তর চব্বিশ পরগনা জেলার একটি মহকুমা। এই মহকুমা পাঁচটি পৌরসভা (বারাসত, হাবরা, অশোকনগর কল্যাণগড়, মধ্যমগ্রাম ও গোবরডাঙা), ছয়টি ব্লক (বারাসত-১, বারাসত-২, আমডাঙা, দেগঙ্গা, হাবরা-১ ও হাবরা-২) নিয়ে গঠিত। এই ছয়টি ব্লকে আবার সাতটি সেন্সাস টাউন ও ৫৮টি গ্রাম পঞ্চায়েত বর্তমান। মহকুমার সদর বারাসত। ২০১১ সাল পর্যন্ত বারাসত, হাবরা, রাজারহাট গোপালপুর, অশোকনগর কল্যাণগড়, মধ্যমগ্রাম ও গোবরডাঙা পৌরসভা ছাড়া এই মহকুমায় বারাসত-১, বারাসত-২, আমডাঙা, দেগঙ্গা, হাবরা-১, হাবরা-২ ও রাজারহাট ব্লক সাতটির অধীনে সাতটি সেন্সাস টাউন ও ৫৮টি গ্রাম পঞ্চায়েত রয়েছে। পরবর্তীকালে রাজারহাট গোপালপুর বিধাননগর পৌরসংস্থার অন্তর্গত হয়েছে। উক্ত সাতটি সেন্সাস টাউন হল নিবাধুই দত্তপুকুর, নোকপুল, মসলন্দপুর, সাদপুর, বড় বামনিয়া, গুমা ও রায়গাছি। বারাসত-১ ব্লক নয়টি গ্রাম পঞ্চায়েতে বিভক্ত। এগুলি হল: ছোটো জাগুলিয়া, ইচ্ছাপুর-নীলগঞ্জ, কোটরা, পূর্ব খিলকাপুর, দত্তপুকুর-১, কদম্বগাছি, পশ্চিম খিলকাপুর, দত্তপুকুর-২ ও কাশিমপুর। ব্লকের শহরাঞ্চল নিবাধুই দত্তপুকুর সেন্সাস টাউন নিয়ে গঠিত। ব্লকটি বারাসত থানার অধীনস্থ। ব্লকের সদর ছোটো জাগুলিয়া। বারাসত-২ ব্লক সাতটি গ্রাম পঞ্চায়েতে বিভক্ত। এগুলি হল: চণ্ডীগড়-রোহান্দা, ফলতি বেলিয়াঘাটা, কেমিয়া খামারপাড়া, কীর্তিপুর-১, দাদপুর, কীর্তিপুর-২ ও শাসন। এই ব্লকে কোনো শহরাঞ্চল নেই। ব্লকটি বারাসত ও বিমানবন্দর থানার অধীনস্থ।. ব্লকের সদর কৃষ্ণপুর। আমডাঙা ব্লক আটটি গ্রাম পঞ্চায়েতে বিভক্ত। এগুলি হল: আধাতা, বোদাই, মরিচা, আমডাঙা, চণ্ডীগড়, সাধনপুর, বেড়াবেড়িয়া ও তারাবেড়িয়া। এই ব্লকে কোনো শহরাঞ্চল নেই। ব্লকটি আমডাঙা থানার অধীনস্থ।. ব্লকের সদর আমডাঙা। আমডাঙা ব্লক ১৩টি গ্রাম পঞ্চায়েতে বিভক্ত। এগুলি হল: আমুলিয়া, চাঁপাতলা, হাদিপুর ঝিকরা-১, সোহাই-শ্বেতপুর, বেড়াচাঁপা-১, চৌরাসি, হাদিপুর ঝিকরা-২, বেড়াচাঁপা-২, দেগঙ্গা-১, কোলসুর, চাকলা, দেগঙ্গা-২ ও নুরনগর। এই ব্লকে কোনো শহরাঞ্চল নেই। ব্লকটি দেগঙ্গা থানার অধীনস্থ।. ব্লকের সদর দেবালয়। হাবরা-১ সাতটি গ্রাম পঞ্চায়েতে বিভক্ত। এগুলি হল: বেড়গুম-১, কুমরা, মছলন্দপুর-২, রাউতারা, বেড়গুম-২, মছলন্দপুর-১ ও পৃথিবা। এই ব্লকের শহরাঞ্চল নকপুল, মসলন্দপুর ও সাদপুর সেন্সাস টাউন তিনটি নিয়ে গঠিত। ব্লকটি হাবরা ও গোবরডাঙ্গা থানার অধীনস্থ।. ব্লকের সদর প্রফুল্লনগর। । মোট ব্লকটি দুটি বিধানসভায় বিভক্ত। গাইঘাটা বিধানসভা এবং হাবড়া বিধানসভা। হাবরা-২ আটটি গ্রাম পঞ্চায়েতে বিভক্ত। এগুলি হল: বাঁশপোল, ভুরকুন্দা, গুমা-১, রাজীবপুর বীরা, বেড়াবেড়ি, দিঘরা মালিকবেড়িয়া, গুমা-২ ও শ্রীকৃষ্ণপুর। এই ব্লকের শহরাঞ্চল বড় বামনিয়া ও গুমা সেন্সাস টাউন দুটি নিয়ে গঠিত। ব্লকটি হাবরা থানার অধীনস্থ।. ব্লকের সদর গুমা। সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে: গোবরডাঙা পুরসভা এবং হাবরা-১ ব্লকের বেড়গুম-১, বেড়গুম-২ ও মছলন্দপুর-১ গ্রাম পঞ্চায়েত তিনটি ৯৭, গাইঘাটা বিধানসভা কেন্দ্রের অংশ। হাবরা পুরসভা ও হাবরা-১ ব্লকের অবশিষ্ট গ্রাম পঞ্চায়েতগুলি নিয়ে হাবরা বিধানসভা কেন্দ্র গঠিত হয়েছে। অশোকনগর কল্যাণগড় পুরসভা ও হাবরা-২ ব্লক নিয়ে অশোকনগর বিধানসভা কেন্দ্র গঠিত। আমডাঙা ব্লক ও বারাসত-১ ব্লকের দত্তপুকুর-১, দত্তপুকুর-২ ও কাশিমপুর গ্রাম পঞ্চায়েত নিয়ে আমডাঙা বিধানসভা কেন্দ্র গঠিত হয়েছে। মধ্যমগ্রাম পুরসভা; বারাসত-১ ব্লকের ইচ্ছাপুর-নীলগঞ্জ, পশ্চিম খিলকাপুর ও পূর্ব খিলকাপুর গ্রাম পঞ্চায়েত তিনটি এবং বারাসত-২ ব্লকের চণ্ডীগড়-রোহান্দা ও কেমিয়া খামারপাড়া গ্রাম পঞ্চায়েত দুটি নিয়ে মধ্যমগ্রাম বিধানসভা কেন্দ্র গঠিত। বারাসত পুরসভা ও বারাসত-১ ব্লকের ছোটো জাগুলিয়া গ্রাম পঞ্চায়েত নিয়ে বারাসত বিধানসভা কেন্দ্র গঠিত। বারাসত-১ ব্লকের কদম্বগাছি ও কোটরা গ্রাম পঞ্চায়েত দুটি এবং দেগঙ্গা ব্লকের আমুলিয়া, বেড়াচাঁপা-১, বেড়াচাঁপা-২, চাকলা, চৌরাসি, হাদিপুর ঝিকরা-১, কোলসুর, নুরনগর ও সোহাই-শ্বেতপুর গ্রাম পঞ্চায়েত নয়টি নিয়ে দেগঙ্গা বিধানসভা কেন্দ্র গঠিত। বারাসত-২ ব্লকের ফলতি বেলিয়াঘাটা, কীর্তিপুর-১, দাদপুর, কীর্তিপুর-২ ও শাসন গ্রাম পঞ্চায়েত পাঁচটি এবং দেগঙ্গা ব্লকের চাঁপাতলা, হাদিপুর ঝিকরা-২, দেগঙ্গা-১ ও দেগঙ্গা-২ গ্রাম পঞ্চায়েত চারটি নিয়ে হাড়োয়া বিধানসভা কেন্দ্র গঠিত। গাইঘাটা বিধানসভা কেন্দ্রটি তফসিলি জাতি প্রার্থীদের জন্য সংরক্ষিত; এটি তফসিলি জাতি প্রার্থীদের জন্য সংরক্ষিত বনগাঁ বিধানসভা কেন্দ্রের অন্তর্গত। রাজারহাট গোপালপুর বিধানসভা কেন্দ্রটি দমদম লোকসভা কেন্দ্রের অন্তর্গত। হাবরা, অশোকনগর, রাজারহাট নিউটাউন, মধ্যমগ্রাম, বারাসত ও দেগঙ্গা বিধানসভা কেন্দ্রগুলি বারাসত লোকসভা কেন্দ্রের অন্তর্গত। হাড়োয়া বিধানসভা কেন্দ্র বসিরহাট লোকসভা কেন্দ্রের অন্তর্গত। করুণাময়ী কালী মন্দির, আমডাঙা গোবরডাঙ্গা রাজবাড়ী, শতাব্দীর প্রাচীন গোবরডাঙ্গা প্রসন্নময়ী কালীবাড়ী, গোবরডাঙ্গা মেদিয়া বাওড়, কঙ্কনা বিনোদন পার্ক, বহু পুরনো ইছাপুর দোলখোলা গোবিন্দমন্দির, বেড়গুম ১ নং গ্রাম পঞ্চায়েতের বেলেনী - মল্লিকপুর এলাকার দর্শনীয় আমবাগান ও বিস্তীর্ণ ধানক্ষেত। "Directory of District, Sub division, Panchayat Samiti/ Block and Gram Panchayats in West Bengal, March 2008"। West Bengal। National Informatics Centre, India। ২০০৮-০৩-১৯। ২০০৯-০২-২৫ তারিখে মূল থেকে আর্কাইভ করা। সংগ্রহের তারিখ ২০০৮-১২-২৫।  "District Wise List of Statutory Towns( Municipal Corporation,Municipality,Notified Area and Cantonment Board) , Census Towns and Outgrowths, West Bengal, 2001"। Census of India, Directorate of Census Operations, West Bengal। সংগ্রহের তারিখ ২০০৮-১২-২৫।  "List of Districts/C.D.Blocks/ Police Stations with Code No., Number of G.Ps and Number of Mouzas"। Census of India, Directorate of Census Operations, West Bengal। সংগ্রহের তারিখ ২০০৮-১২-২৫।  "Contact details of Block Development Officers"। North 24 Parganas district। Panchayats and Rural Development Department, Government of West Bengal। সংগ্রহের তারিখ ২০০৮-১২-২৭। [স্থায়ীভাবে অকার্যকর সংযোগ] "Press Note, Delimitation Commission" (PDF)। Assembly Constituencies in West Bengal। Delimitation Commission। পৃষ্ঠা 10–12,24। সংগ্রহের তারিখ ২০০৯-০১-১৪।